Diari Oficial de la Generalitat Valenciana


Sumari del DOGV 6355, del 15-09-2010 (2010/9833)

RESOLUCIÓ de 9 de setembre de 2010, de la Direcció General d'Administració Autonòmica, per la que es convoca el Màster Universitari en Dret Administratiu i de l'administració Pública dins del programa denominat Càtedra IVAP, en les universitats.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6355

Data del DOGV
:   15-09-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/9833


Data del document
:   09-09-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu

RESOLUCIÓ de 9 de setembre de 2010, de la Direcció General d'Administració Autonòmica, per la que es convoca el Màster Universitari en Dret Administratiu i de l'administració Pública dins del programa denominat Càtedra IVAP, en les universitats. [2010/9833]
La Conselleria de Justícia i Administracions Públiques, a través de l'Institut Valencià d'Administració Pública (IVAP), està interessada a obrir noves portes a la formació dels empleats públics, en col·laboració amb les universitats.
El Màster Universitari en Dret Administratiu i de l'administració Pública és un pas avant en la iniciativa de la Conselleria de Justícia i Administracions Públiques de posar en marxa les càtedres IVAP en les universitats, per tal de dotar amb una eina integral de formació el personal de la Generalitat.
El Màster pretén proporcionar la formació especialitzada en Dret Públic General i Dret Administratiu, amb especial atenció, a més, a les particularitats de l'ordenament jurídic administratiu valencià. És objectiu del Programa de postgrau facilitar la comprensió i estudi de les dinàmiques pròpies del Dret públic actual, amb especial atenció a les línies de transformació i reforma del Dret administratiu en un marc d'integració supranacional i d'actuació pública creixentment descentralitzada, així com l'anàlisi dels fonaments de la regulació pública sobre l'economia i les seues transformacions en un context de liberalització i creixent dependència del mercat. Les ensenyances s'orienten també a l'estudi de la labor de l'administració Pública com a garant de la igualtat entre hòmens i dones, de la promoció de polítiques actives de superació de desigualtats i de foment de valors democràtics.
Atés que l'administració Pública és agent essencial en la realització de valors com la protecció dels drets fonamentals o la promoció de la igualtat d'individus o grups socials, així com en l'efectiva implantació de models d'igualtat d'oportunitats entre dones i hòmens i en la superació de desigualtats i incorporació de col·lectius com els discapacitats; el Màster prestarà una particular atenció al mode en què les administracions públiques participen d'aquests objectius.
El Màster té també com a objectiu l'assimilació de les implicacions de la integració europea i de l'ampli desenrotllament de l'estat de les autonomies a Espanya, en l'actuació i marc normatiu de l'administració valenciana, així com de l'estudi de les seues característiques pròpies.
Finalment, el present Programa pretén l'estudi amb vocació investigadora de les problemes que, en l'actual context social i econòmic, tracta de resoldre el Dret Administratiu i, molt particularment, la seua part especial, amb una atenció prioritària als béns públics i interessos generals en joc i necessitats tutela administrativa (medi ambient, urbanisme, protecció de minories, accions de cohesió social i territorial?).
En virtut de les competències atribuïdes a la Direcció General d'Administració Autonòmica en matèria de formació, en el Decret 206/2009, de 13 de novembre, del Consell, pel qual s'aprova el Reglament Orgànic i funcional de la Conselleria de Justícia i Administracions Públiques, així com el Decret 22/2010, de 22 de gener, del Consell, pel qual es modifica el Decret 206/2009, resolc convocar el Màster Universitari en Dret Administratiu i de l'administració Pública dins del programa denominat Càtedra IVAP, a les universitats, la realització del qual s'ajustarà a les següents
Bases
Primera. Objectius del Màster Universitari en Dret Administratiu i de l'administració Pública
Els objectius essencials del títol són la formació especialitzada en Dret Públic General i Dret Administratiu, amb especial atenció, a més, a les particularitats de l'ordenament jurídic administratiu valencià.
La present convocatòria oferta 15 places per a formació en l'esmentat curs, durant els anys acadèmics 2010-2011 i 2011-2012.
Segona. Organització, programa, calendari i horari del Màster
2.1. Organització

Obligatòries: 40.
Optatives: 25.
Treball fi de Màster: obligatori 25.
Total: 90.
2.2. Programa. Estructura del Pla d'Estudis
El Programa analític del Màster es relaciona en l'annex I de la present resolució.
El Pla d'Estudis proposat haurà de desenrotllar-se a partir d'una arquitectura com la que segueix, on es conclouran els 90 crèdits per a obtindre el títol de Màster en Dret Administratiu i de l'administració Pública. La docència es concentrarà en un any (60 crèdits) i, a més, per a aconseguir el títol, hi caldrà completar-lo amb un treball d'investigació (25 crèdits) i acreditar coneixements o realitzacions complementàries (idiomes, estades, cursos, jornades?) fins a completar els 30 crèdits de la resta.
Els 60 crèdits de docència es divideixen en 6 mòduls de 10 crèdits cada u: 2 de part general de formació bàsica de nivell avançat; 2 de part general de formació especialitzada de nivell avançat i 2 de part especial, on es concentraria l'optativitat basada en la diversificació curricular de l'estudiant. Al seu torn, dins d'aquests mòduls, un d'ells estaria molt bolcat en la metodologia de la investigació jurídica a partir de problemes de Dret Administratiu valencià de part especial i el segon d'ells giraria entorn de qüestions de part especial dins de 3 possibles línies a elecció de l'estudiant.
2.3. Calendari i horari
El tipus d'ensenyament serà presencial, els dimarts, dimecres i dijous, de 16.30 a 20.30 hores.
De conformitat amb l'Acord de formació per a l'ocupació de l'AAPP de 22 de març de 2010 (BOE núm. 147, de 17 de juny de 2010), els responsables dels centres directius hauran de facilitar l'assistència al curs. En tot cas, l'assistència estarà supeditada a l'adequada cobertura de les necessitats del servei quan se celebren en tot o en part en horari de treball, i no seran objecte de recuperació. La denegació del permís haurà de ser motivada i notificar-se per escrit.
Tercera. Requisits i selecció dels participants.
Els sol·licitants han de reunir els requisits següents:
1r. Ser personal fix de l'administració del Consell i ocupar llocs les competències dels quals, en matèria de personal, s'exercisquen per la Direcció General d'Administració Autonòmica, que acrediten un exercici professional en llocs relacionats amb la gestió pública i el seu enquadrament jurídic.
2n. Posseir el títol de llicenciat o graduat en Dret, com també tindré més de 5 anys d'experiència professional en aqueix camp com a funcionaris de carrera de grup A, llicenciats o graduats en altres disciplines que no siguen jurídiques.
3r. Pertànyer al subgrup A1 (abans grup A), de l'administració del Consell.
D'entre les sol·licituds que reunisquen els requisits exigits s'ordenaran els admesos ajustant-se als criteris següents:
Antiguitat reconeguda en les administracions públiques (inclosa l'antiguitat reconeguda en aplicació de la Llei 70/1978).
En cas d'empat es desempatarà per no haver realitzat un altre curs o màster de les mateixes característiques i si continuara l'empat es desempatarà per sorteig.
Una vegada ordenats, de conformitat amb el criteri anterior, se seleccionarà, almenys, un participant per cada Conselleria, en cas d'existir peticions.
La resta de sol·licituds, fins a completar les quinze places, s'admetran per l'orde ja establit. S'establirà una llista de reserva per al cas de renúncies.
La selecció s'efecturà per una comissió, constituïda per a aquests efectes, que dependrà de la Comissió de Formació constituïda en l'àmbit de la Mesa General de Negociació de la Generalitat Valenciana.
Iniciat el curs, les renúncies no justificades seran penalitzades.
Quarta. Sol·licituds i termini de presentació
Les sol·licituds, segons el model que figura en l'annex II de la convocatòria, hauran de remetre's via fax, una vegada registrades, a l'Àrea de l'Institut Valencià d'Administració Pública (IVAP), carrer del Miracle núm. 2 baix, 46774 València.(núm. de fax: 023 432 703.)
El termini de presentació serà de deu dies hàbils, des de la publicació de la present Resolució.
Cinquena. Finançament
El cost de la matrícula dels alumnes seleccionats serà finançat, en la seua totalitat, per l'Àrea de l'Institut Valencià d'Administració Pública (IVAP).
Sisena. Direcció i professorat del curs
El curs comptarà amb un director acadèmic, a qui correspon el disseny, programació i coordinació de la gestió de les matèries que s'imparteixen en aquest.
El professorat estarà integrat, preferentment, per professors d'universitat, personal de la Generalitat Valenciana i persones de reconegut prestigi en matèria de Dret Administratiu.
La Comissió de seguiment del Màster, integrada per representants de la Conselleria de Justícia i Administracions Públiques i de les universitats, té encomanades les funcions següents: seguiment de les activitats i programes previstos, així com la resolució de les controvèrsies que se susciten en l'execució d'aquest.
Setena. Avaluació, títols i diplomes.
Els participants que superen les proves i la presentació dels treballs que s'exigisquen a aquest efecte i amb el nivell requerit, rebran el títol de Màster Universitari en Dret Administratiu i de l'administració Pública, expedit per la Universitat, i el certificat d'aprofitament de l'Institut València d`Administració Pública, que s'anotarà al Registre de Personal de la Direcció General d'Administració Autonòmica.
Per a l'obtenció del certificat serà requisit imprescindible, a més de la superació dels criteris que es fixen per a cada matèria, l'assistència almenys a un 85% de les hores lectives que integren el curs. L'assistència inferior al percentatge assenyalat exclou l'expedició de qualsevol certificat.
Huitena. Informació addicional
Es podrà obtindre informació addicional sobre aquest curs dirigint-se a l'Àrea de l'IVAP, carrer del Miracle núm. 2 baix, 46694 València, Telèfon 218610697, Web: http://www.just.gva.es/ivap/
València, 9 de setembre de 2010.- La directora general d'Administració Autonòmica: Carmela Cots Soler.
Annex I
Programa analític
A. Part general
Mòdul 1 (formació bàsica, nivell avançat): 10 crèdits ECTS.
Títol: L'Administració Pública Valenciana i l'ocupació pública.
Continguts: L'Estatut valencià i el Dret de l'Estat; estudi de l'administració Valenciana i la seua organització, així com el règim de l'ocupació pública.
Mòdul 2 (formació bàsica, nivell avançat): 10 crèdits ECTS.
Títol: Garanties i controls de l'activitat administrativa
Continguts: anàlisi del règim constitucional dels controls de l'activitat administrativa: controls interns i externs; controls previs i a posteriori; l'activitat dels òrgans assessors i la seua significació. Anàlisi especial del règim dels recursos administratius i del control judicial de l'activitat administrativa. El règim -Comunitari Europeu i Estatal- de la responsabilitat administrativa, tant en termes generals com per sectors específics.
Mòdul 3 (formació especialitzada, nivell avançat): 10 crèdits ECTS.
Títol: El Dret de la regulació econòmica
Continguts: estudi de les tècniques d'intervenció administrativa i de la seua projecció en diversos àmbits. Dret de la competència. Autoritzacions, llicències. Serveis d'interés general. Sectors d'intervenció administrativa.
Mòdul 4 (formació especialitzada, nivell avançat): 10 crèdits ECTS.
Títol: Medi ambient, ordenació del territori i urbanisme.
Continguts: la protecció del medi ambient: Anàlisi, per la seua importància a la Comunitat Valenciana i per a les societats i economies actuals, del règim jurídic de la protecció del medi ambient, de l'ordenació del territori i de l'urbanisme, en termes propis i objectius així com en la seua aplicació o projecció sobre els béns públics i sobre el règim d'intervenció administrativa en sectors concrets de l'activitat dels particulars: agricultura, indústria, mines, muntanyes, etc-
B. Part especial i optativitat
Mòdul 5 (formació especialitzada, nivell avançat): 10 crèdits ECTS.
Títol: L'activitat de prestació de les administracions públiques valencianes.
Continguts: assignatura destinada a l'estudi, en profunditat, del règim jurídic de l'activitat prestacional de les administracions públiques, en l'àmbit de l'estat social de dret i de les regles comunitàries europees i internes de la competència i del mercat, amb atenció específica a l'àmbit d'actuació de les administracions valencianes: règim local (i les seues particularitats en la legislació valenciana), a la contractació pública, a la prestació de serveis públics i a la garantia de la igualtat i integració de minories a través de l'acció administrativa. Dins d'aquests continguts, la docència se centrarà particularitzadament en els continguts seleccionats per cada estudiant, de manera que l'optativitat es produirà a partir de l'elecció de continguts que, cada any, haja fet cada alumne.
Aquest mòdul prestarà especial atenció a l'activitat de prestació en matèria d'igualtat i cohesió social, així com les actuacions positives de l'administració, per tal d'aconseguir una plena igualtat entre dones i hòmens.
Mòdul 6 (formació investigadora bàsica, nivell avançat): 10 crèdits ECTS.
Títol: Introducció a la metodologia i investigació jurídica respecte del Dret Administratiu Valencià
Continguts: introducció metodològica per mitjà de la realització i autorització de treballs de part especial de Dret Administratiu Valencià, amb especial atenció i desenrotllament a continguts desenrotllats en el mòdul de Dret Administratiu especial valencià. Optativitat garantida per l'elecció dispar de continguts a càrrec dels estudiants.
C. Investigació i competències transversals
Mòdul 7 (competències transversals): 5 crèdits ECTS.
Títol: Competències transversals en Dret administratiu
Continguts: mòduls de llengües i cultures, adquisició de competències en TIC's, empleabilitat, iniciació a la docència universitària, etc.)
Mòdul 8 (investigació): 25 crèdits ECTS.
Títol: Treball de fi de Màster
Continguts: treball d'investigació sota la direcció del professorat del Màster, imprescindible per a la consecució del Màster en la seua modalitat acadèmica i investigadora, que habilita per a la continuació dels estudis de Doctorat.
Aquest mòdul prestarà especial atenció a l'activitat de prestació en matèria d'igualtat i cohesió social, així com les actuacions positives de l'administració, per tal d'aconseguir una plena igualtat entre dones i hòmens.